stanford-oval/wikipedia huggingface dataset:
ธนพนธ์ สุขุมพันธนาสาร
รางวัล > รางวัลที่ได้รับ

| ปี | รางวัล | รายการประกาศรางวัล |
| --- | --- | --- |
| 2561 | Asian Artist of the Year | KOREAN UPDATES AWARDS 2018 |
| 2561 | หนุ่มวัยใสแห่งปี 2018 | KAZZ MAGAZINE |
| 2562 | Best Kiss Scene - บังเอิญรัก Love By Chance | LINE TV AWARDS 2019 |
| 2562 | Best Couple -  บังเอิญรัก Love By Chance | LINE TV AWARDS 2019 |
| 2562 | The 100 Most Handsome Asia Faces of 2019 - Rank 81 | TCCAsia |
| 2562 | หนุ่มวัยใสแห่งปี 2019 | KAZZ MAGAZINE |
| 2563 | ผู้ชนะรางวัล นักแสดงนำชายยอดนิยม | คมชัดลึกอวอร์ดครั้งที่ 16 |
รางวัล > รางวัลที่เข้าชิง

| ปี | รางวัล | รายการประกาศรางวัล |
| --- | --- | --- |
| 2562 | คู่จิ้นแห่งปี 2019 | KAZZ AWARDS 2019 |
| 2562 | วัยรุ่นชายยอดนิยม 2019 | KAZZ AWARDS 2019 |
| 2562 | ขวัญใจมหาชน | NINE ENTERTAIN AWARDS 2019 |
| 2562 | นักแสดงชายยอดนิยม | คมชัดลึกอวอร์ด เก็บถาวร 2019-11-12 ที่ เวย์แบ็กแมชชีน ครั้งที่ 16 |
แหล่งข้อมูลอื่น

เพิร์ธ ธนพนธ์ Instagram
เพิร์ธ ธนพนธ์ Twitter
Hashtag on Twitter - #KDPPE #พวกของเจื๋อ
สภาผู้แทนราษฎรไทย

| สภาผู้แทนราษฎรแห่งราชอาณาจักรไทย |
| --- | --- |
สภาผู้แทนราษฎรไทย ชุดที่ 26
ตรารัฐสภาไทย
ประเภท
ประเภท: สภาล่าง เป็นส่วนหนึ่งของรัฐสภาไทย 
ผู้บริหาร
ประธาน: วันมูหะมัดนอร์ มะทา, ประชาชาติ  ตั้งแต่ 5 กรกฎาคม 2566 
รองประธานคนที่ 1: พิเชษฐ์ เชื้อเมืองพาน, เพื่อไทย  ตั้งแต่ 13 กันยายน 2567 
รองประธานคนที่ 2: ภราดร ปริศนานันทกุล, ภูมิใจไทย  ตั้งแต่ 13 กันยายน 2567 
นายกรัฐมนตรี: แพทองธาร ชินวัตร, เพื่อไทย  ตั้งแต่ 16 สิงหาคม 2567 
ประธานวิปฝ่ายรัฐบาล: วิสุทธิ์ ไชยณรุณ, เพื่อไทย  ตั้งแต่ 22 กุมภาพันธ์ 2567 
ผู้นำฝ่ายค้าน: ณัฐพงษ์ เรืองปัญญาวุฒิ, ประชาชน  ตั้งแต่ 25 กันยายน 2567 
ประธานวิปฝ่ายค้าน: ปกรณ์วุฒิ อุดมพิพัฒน์สกุล, ประชาชน  ตั้งแต่ 26 ธันวาคม 2566 
โครงสร้าง
สมาชิก: 500

กลุ่มการเมือง: ฝ่ายรัฐบาล    เพื่อไทย (142)    ภูมิใจไทย (70)    รวมไทยสร้างชาติ (36)    ประชาธิปัตย์ (25)    กล้าธรรม (24)    ชาติไทยพัฒนา (10)    ประชาชาติ (9)    ชาติพัฒนา (3)    ไทรวมพลัง (2)  ความเชื่อมั่นและการสนับสนุน   ประชาธิปไตยใหม่ (1) ฝ่ายค้าน     ประชาชน (143)    พลังประชารัฐ (20)    ไทยสร้างไทย (5)    เสรีรวมไทย (1)    เป็นธรรม (1)    ไทยก้าวหน้า (1)  อื่นๆ     ว่าง (6) 
คณะกรรมาธิการ: 35 คณะ
ระยะวาระ: ไม่เกิน 4 ปี
การเลือกตั้ง
ระบบการเลือกตั้ง: แบบคู่ขนาน แบ่งเขตเลือกตั้ง (400)  บัญชีรายชื่อ (100)
การเลือกตั้งครั้งล่าสุด: 14 พฤษภาคม 2566
การเลือกตั้งครั้งหน้า: ไม่ช้ากว่า 27 มิถุนายน 2570
ที่ประชุม

ห้องประชุมพระสุริยัน สัปปายะสภาสถาน เขตดุสิต กรุงเทพมหานคร ประเทศไทย
เว็บไซต์
เว็บไซต์สภาผู้แทนราษฎร
สภาผู้แทนราษฎรไทย เป็นสภาล่างของรัฐสภาไทย และเป็นสภานิติบัญญัติของรัฐบาลไทย ปัจจุบันประกอบด้วยสมาชิกทั้งหมด 500 คน แบ่งการได้มาออกเป็น 2 แบบ ได้แก่แบบแบ่งเขตเลือกตั้ง จำนวน 400 คน และแบบบัญชีรายชื่อของพรรคการเมือง โดยให้เขตประเทศเป็นเขตเลือกตั้ง จำนวน 100 คน ทั้งนี้อายุของสภาผู้แทนราษฎรมีกำหนดคราวละ 4 ปี นับตั้งแต่วันเลือกตั้ง
สมาชิกสภาผู้แทนราษฎรเป็นผู้แทนปวงชนชาวไทย มีหน้าที่โดยตรงในทางนิติบัญญัติ และควบคุมการบริหารราชการแผ่นดิน เช่น การให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี การตั้งกระทู้ถาม และการเสนอญัตติขอให้เปิดอภิปรายทั่วไปเพื่อลงมติไม่ไว้วางใจนายกรัฐมนตรีหรือรัฐมนตรี
อำนาจหน้าที่ > การตรากฎหมาย > พระราชบัญญัติประกอบรัฐธรรมนูญ

คณะรัฐมนตรี โดยข้อเสนอแนะของศาลฎีกา ศาลรัฐธรรมนูญ หรือองค์กรอิสระที่เกี่ยวข้อง
สมาชิกสภาผู้แทนราษฎรจำนวนไม่น้อยกว่าหนึ่งในสิบของจำนวนสมาชิกทั้งหมดเท่าที่มีอยู่ของสภาผู้แทนราษฎร
การเสนอร่างพระราชบัญญัติประกอบรัฐธรรมนูญให้เสนอต่อรัฐสภา และให้รัฐสภาประชุมร่วมกันเพื่อพิจารณาร่างพระราชบัญญัติประกอบรัฐธรรมนูญให้แล้วเสร็จภายในเวลาหนึ่งร้อยแปดสิบวัน โดยการออกเสียงลงคะแนนในวาระที่สาม ต้องมีคะแนนเสียงเห็นชอบด้วยมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของรัฐสภา ถ้าที่ประชุมร่วมกันของรัฐสภาพิจารณาไม่แล้วเสร็จภายในกำหนดเวลาดังกล่าวให้ถือว่ารัฐสภาให้ความเห็นชอบตามร่างที่เสนอตามมาตรา 131
ภายในสิบห้าวันนับแต่วันที่รัฐสภาให้ความเห็นชอบร่างพระราชบัญญัติประกอบรัฐธรรมนูญ ให้รัฐสภาส่งร่างพระราชบัญญัติประกอบรัฐธรรมนูญนั้นไปยังศาลฎีกา ศาลรัฐธรรมนูญ หรือองค์กรอิสระที่เกี่ยวข้อง เพื่อให้ความเห็น ในกรณีที่ศาลฎีกา ศาลรัฐธรรมนูญ หรือองค์กรอิสระที่เกี่ยวข้อง ไม่มีข้อทักท้วงภายในสิบวันนับแต่วันที่ได้รับร่างดังกล่าว ให้รัฐสภาดำเนินการต่อไป
ในกรณีที่ศาลฎีกา ศาลรัฐธรรมนูญ หรือองค์กรอิสระที่เกี่ยวข้อง เห็นว่าร่างพระราชบัญญัติประกอบรัฐธรรมนูญที่รัฐสภาให้ความเห็นชอบมีข้อความใดขัดหรือแย้งต่อรัฐธรรมนูญ หรือทำให้ไม่สามารถปฏิบัติหน้าที่ให้ถูกต้องตามบทบัญญัติของรัฐธรรมนูญได้ ให้เสนอความเห็นไปยังรัฐสภาและให้รัฐสภาประชุมร่วมกันเพื่อพิจารณาให้แล้วเสร็จภายในสามสิบวันนับแต่วันที่ได้รับความเห็นดังกล่าวในการนี้ ให้รัฐสภามีอำนาจแก้ไขเพิ่มเติมตามข้อเสนอของศาลฎีกา ศาลรัฐธรรมนูญ หรือองค์กรอิสระตามที่เห็นสมควรได้ และเมื่อดำเนินการเสร็จแล้ว ให้รัฐสภาดำเนินการต่อไป
อำนาจหน้าที่ > การตรากฎหมาย > พระราชบัญญัติ

คณะรัฐมนตรี
สมาชิกสภาผู้แทนราษฎรจำนวนไม่น้อยกว่ายี่สิบคน
ผู้มีสิทธิเลือกตั้งจำนวนไม่น้อยกว่าหนึ่งหมื่นคนเข้าชื่อเสนอกฎหมายตามหมวด 3 สิทธิและเสรีภาพของปวงชนชาวไทย หรือหมวด 4 หน้าที่ของรัฐ ทั้งนี้ตามกฎหมายว่าด้วยการเข้าชื่อเสนอกฎหมาย
คุณสมบัติ

ตามรัฐธรรมนูญแห่งราชอาณาจักรไทย พุทธศักราช 2560 มาตรา 97 บัญญัติให้บุคคลผู้มีคุณสมบัติดังต่อไปนี้ เป็นผู้มีสิทธิสมัครรับเลือกตั้งเป็นสมาชิกสภาผู้แทนราษฎร
มีสัญชาติไทยโดยกำเนิด
มีอายุไม่ต่ำกว่ายี่สิบห้าปีนับถึงวันเลือกตั้ง
เป็นสมาชิกพรรคการเมืองใดพรรคการเมืองหนึ่งแต่เพียงพรรคการเมืองเดียวเป็นเวลาติดต่อกันไม่น้อยกว่าเก้าสิบวันนับถึงวันเลือกตั้ง เว้นแต่ในกรณีที่มีการเลือกตั้งทั่วไปเพราะเหตุยุบสภา ระยะเวลาเก้าสิบวันดังกล่าวให้ลดลงเหลือสามสิบวัน
ผู้สมัครรับเลือกตั้งแบบแบ่งเขตเลือกตั้ง ต้องมีลักษณะอย่างใดอย่างหนึ่งดังต่อไปนี้ด้วย
มีชื่ออยู่ในทะเบียนบ้านในจังหวัดที่สมัครรับเลือกตั้งมาแล้วเป็นเวลาติดต่อกันไม่น้อยกว่าห้าปีนับถึงวันสมัครรับเลือกตั้ง
เป็นบุคคลซึ่งเกิดในจังหวัดที่สมัครรับเลือกตั้ง
เคยศึกษาในสถานศึกษาที่ตั้งอยู่ในจังหวัดที่สมัครรับเลือกตั้งเป็นเวลาติดต่อกันไม่น้อยกว่าห้าปีการศึกษา
เคยรับราชการหรือปฏิบัติหน้าที่ในหน่วยงานของรัฐ หรือเคยมีชื่ออยู่ในทะเบียนบ้านในจังหวัดที่สมัครรับเลือกตั้ง แล้วแต่กรณี เป็นเวลาติดต่อกันไม่น้อยกว่าห้าปี
ลักษณะต้องห้าม

ตามรัฐธรรมนูญแห่งราชอาณาจักรไทย พุทธศักราช 2560 มาตรา 98 บัญญัติให้บุคคลผู้มีลักษณะดังต่อไปนี้ เป็นบุคคลต้องห้ามมิให้ใช้สิทธิสมัครรับเลือกตั้งเป็นสมาชิกสภาผู้แทนราษฎร
ติดยาเสพติดให้โทษ
เป็นบุคคลล้มละลายหรือเคยเป็นบุคคลล้มละลายทุจริต
เป็นเจ้าของหรือผู้ถือหุ้นในกิจการหนังสือพิมพ์หรือสื่อมวลชนใด ๆ
เป็นบุคคลผู้มีลักษณะต้องห้ามมิให้ใช้สิทธิเลือกตั้งตามมาตรา 96 (1) (2) หรือ (4)
อยู่ระหว่างถูกระงับการใช้สิทธิสมัครรับเลือกตั้งเป็นการชั่วคราวหรือถูกเพิกถอนสิทธิสมัครรับเลือกตั้ง
ต้องคำพิพากษาให้จำคุกและถูกคุมขังอยู่โดยหมายของศาล
เคยได้รับโทษจำคุกโดยได้พ้นโทษมายังไม่ถึงสิบปีนับถึงวันเลือกตั้ง เว้นแต่ในความผิดอันได้กระทำโดยประมาทหรือความผิดลหุโทษ
เคยถูกสั่งให้พ้นจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตหรือประพฤติมิชอบในวงราชการ
เคยต้องคำพิพากษาหรือคำสั่งของศาลอันถึงที่สุดให้ทรัพย์สินตกเป็นของแผ่นดินเพราะร่ำรวยผิดปกติ หรือเคยต้องคำพิพากษาอันถึงที่สุดให้ลงโทษจำคุกเพราะกระทำความผิดตามกฎหมายว่าด้วยการป้องกันและปราบปรามการทุจริต
เคยต้องคำพิพากษาอันถึงที่สุดว่ากระทำความผิดต่อตำแหน่งหน้าที่ราชการหรือต่อตำแหน่งหน้าที่ในการยุติธรรม หรือกระทำความผิดตามกฎหมายว่าด้วยความผิดของพนักงานในองค์การหรือหน่วยงานของรัฐ หรือความผิดเกี่ยวกับทรัพย์ที่กระทำโดยทุจริตตามประมวลกฎหมายอาญา ความผิดตามกฎหมายว่าด้วยการกู้ยืมเงินที่เป็นการฉ้อโกงประชาชน กฎหมายว่าด้วยยาเสพติดในความผิดฐานเป็นผู้ผลิต นำเข้า ส่งออก หรือผู้ค้า กฎหมายว่าด้วยการพนันในความผิดฐานเป็นเจ้ามือหรือเจ้าสำนัก กฎหมายว่าด้วยการป้องกันและปราบปรามการค้ามนุษย์ หรือกฎหมายว่าด้วยการป้องกันและปราบปรามการฟอกเงินในความผิดฐานฟอกเงิน
เคยต้องคำพิพากษาอันถึงที่สุดว่ากระทำการอันเป็นการทุจริตในการเลือกตั้ง
เป็นข้าราชการซึ่งมีตำแหน่งหรือเงินเดือนประจำนอกจากข้าราชการการเมือง
เป็นสมาชิกสภาท้องถิ่นหรือผู้บริหารท้องถิ่น
เป็นสมาชิกวุฒิสภาหรือเคยเป็นสมาชิกวุฒิสภาและสมาชิกภาพสิ้นสุดลงยังไม่เกินสองปี
เป็นพนักงานหรือลูกจ้างของหน่วยราชการ หน่วยงานของรัฐ หรือรัฐวิสาหกิจ หรือเป็นเจ้าหน้าที่อื่นของรัฐ
เป็นตุลาการศาลรัฐธรรมนูญ หรือผู้ดำรงตำแหน่งในองค์กรอิสระ
อยู่ในระหว่างต้องห้ามมิให้ดำรงตำแหน่งทางการเมือง
เคยพ้นจากตำแหน่งเพราะเหตุตามมาตรา 144 หรือมาตรา 235 วรรคสาม
ดูเพิ่ม

วุฒิสภาไทย
สภานิติบัญญัติแห่งชาติ (ประเทศไทย)
สภาปฏิรูปแห่งชาติ
แหล่งข้อมูลอื่น

สมาชิกสภาผู้แทนราษฎรของไทยเก็บถาวร 2012-10-23 ที่ เวย์แบ็กแมชชีน
| ด ค กสภาผู้แทนราษฎรไทย |
| --- | --- |
 ชั่วคราว  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด 
| ด ค กสภาล่างในสภานิติบัญญัติแห่งชาติ |
| --- | --- |
สหพันธรัฐ:  อาร์เจนตินา  ออสเตรเลีย  ออสเตรีย  เบลเยียม  บอสเนียและเฮอร์เซโกวีนา  บราซิล  แคนาดา  เอธิโอเปีย  เยอรมนี  อินเดีย  มาเลเซีย  เม็กซิโก  เนปาล  ไนจีเรีย  ปากีสถาน  รัสเซีย  โซมาเลีย  เซาท์ซูดาน  ซูดาน  สวิตเซอร์แลนด์  สหรัฐอเมริกา 
รัฐเดี่ยว:  อัฟกานิสถาน  แอลจีเรีย  แอนติกาและบาร์บูดา  บาฮามาส  บาห์เรน  บาร์เบโดส  เบลารุส  เบลีซ  ภูฐาน  โบลิเวีย  บุรุนดี  กัมพูชา  แคเมอรูน  สาธารณรัฐแอฟริกากลาง  ชิลี  โคลอมเบีย  สาธารณรัฐประชาธิปไตยคองโก  สาธารณรัฐคองโก  สาธารณรัฐเชก  สาธารณรัฐโดมินิกัน  อียิปต์  อิเควทอเรียลกินี  เอสวาตีนี  ฝรั่งเศส  กาบอง  เกรนาดา  เฮติ  อินโดนีเซีย  ไอร์แลนด์  อิตาลี  ไอวอรีโคสต์  จาเมกา  ญี่ปุ่น  จอร์แดน  คาซักสถาน  เคนยา  เลโซโท  ไลบีเรีย  มาดากัสการ์  มอริเตเนีย  โมร็อกโก  เมียนมาร์  นามิเบีย  เนเธอร์แลนด์  โอมาน  ปาเลา  ปารากวัย  ฟิลิปปินส์  โปแลนด์  โรมาเนีย  รวันดา  เซนต์ลูเชีย  สโลวีเนีย  แอฟริกาใต้  สเปน  ทาจิกิสถาน  ไทย  ตรินิแดดและโตเบโก  สหราชอาณาจักร  อุรุกวัย  อุซเบกิสถาน  ซิมบับเว 
ดินแดนในภาวะพึ่งพิง:  อเมริกันซามัว  เบอร์มิวดา  ไอล์ออฟแมน  หมู่เกาะนอร์เทิร์นมาเรียนา  ปวยร์โตรีโก 
รัฐที่ไม่ได้รับการรับรองอย่างสมบูรณ์:  โซมาลีแลนด์ 
ถูกยุบ:  คิวบา  ฟิจิ  กายอานา  ฮังการี  เกาหลีใต้  นิการากัว  ไอร์แลนด์เหนือ  เปรู  โปรตุเกส  สวีเดน  เวเนซูเอลา 
ดูเพิ่มเติม:  ระบบสองสภา  ระบบสภาเดียว  ระบบสามสภา  ระบบสี่สภา  รายชื่อสภานิติบัญญัติแบ่งตามประเทศ 
 สภาสูงแห่งชาติ  สภานิติบัญญัติระบบสองสภา  สภานิติบัญญัติระบบสภาเดียว
21 กุมภาพันธ์

วันที่ 21 กุมภาพันธ์ เป็นวันที่ 52 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 313 วันในปีนั้น (314 วันในปีอธิกสุรทิน)
เหตุการณ์

พ.ศ. 2156 (ค.ศ. 1613) - มิคาอิลที่ 1 ได้รับการเลือกเป็นซาร์อย่างเป็นเอกฉันท์โดยสภาเซมสกี ซึ่งเป็นจุดเริ่มต้นของราชวงศ์โรมานอฟแห่งจักรวรรดิรัสเซีย
พ.ศ. 2385 (ค.ศ. 1842) - จอห์น กรีนอฟได้รับสิทธิบัตรครั้งแรกของสหรัฐอเมริกาสำหรับจักรเย็บผ้า
พ.ศ. 2391 (ค.ศ. 1848) - คาร์ล มาร์กซ และ ฟรีดริช เองเงิลส์ นักทฤษฎีคอมมิวนิสต์ เผยแพร่คำประกาศเจตนาคอมมิวนิสต์
พ.ศ. 2410 (ค.ศ. 1867) - รัชกาลที่ 4 โปรดให้จำลองนครวัดมาไว้ที่วัดพระศรีรัตนศาสดาราม
พ.ศ. 2433 (ค.ศ. 1890) - วางสายโทรเลขจากพระนครถึงหลวงพระบาง
พ.ศ. 2455 (ค.ศ. 1913) - พระบาทสมเด็จพระมงกุฎเกล้าเจ้าอยู่หัว ทรงออกพระราชบัญญัติเรื่อง "ประกาศวิธีนับวัน เดือน ปี" ให้เลิกใช้รัตนโกสินทรศก และให้เปลี่ยนไปใช้พุทธศักราช เป็นศักราชประจำชาติ
พ.ศ. 2482  ครูบาศรีวิชัย นักบุญแห่งล้านนา มรณภาพ
พ.ศ. 2485 (ค.ศ. 1942) - ทหารสหรัฐเข้ายึดหมู่เกาะรัสเซลล์
พ.ศ. 2508 (ค.ศ. 1965) - มัลคอล์ม เอกซ์ ผู้นำลัทธิชาตินิยมผิวดำ ถูกลอบสังหารในนครนิวยอร์ก โดยสมาชิกของประชาชาติอิสลาม
พ.ศ. 2515 (ค.ศ. 1972) - ริชาร์ด นิกสัน ประธานาธิบดีแห่งสหรัฐอเมริกา เริ่มการเยือนจีนเป็นวันแรก นับเป็นการยุติความสัมพันธ์ที่เย็นชาระหว่างสองประเทศที่ดำเนินมานาน 20 ปี
วันเกิด

พ.ศ. 2271 (ค.ศ. 1728) - จักรพรรดิปีเตอร์ที่ 3 แห่งรัสเซีย (สวรรคต 17 กรกฎาคม พ.ศ. 2305)
พ.ศ. 2418 (ค.ศ. 1875) - ฌาน กาลม็อง อภิศตวรรษิกชนชาวฝรั่งเศส (เสียชีวิต 4 สิงหาคม พ.ศ. 2540)
พ.ศ. 2435 (ค.ศ. 1892) - พระเจ้าบรมวงศ์เธอ พระองค์เจ้าอนุสรณ์ศิริประสาธน์ (สิ้นพระชนม์ 6 พฤษภาคม พ.ศ. 2443)
พ.ศ. 2443 (ค.ศ. 1900) -
ฟื้น รณนภากาศ ฤทธาคนี อดีตผู้บัญชาทหารอากาศไทย (ถึงแก่กรรม 8 กรกฎาคม พ.ศ. 2530)
เจน ออเบิร์ต (ถึงแก่กรรม 6 มีนาคม พ.ศ. 2531)
พ.ศ. 2476 (ค.ศ. 1933) - นิน่า ซิโมน นักร้อง นักแต่งเพลง นักเปียโน ชาวอเมริกัน (ถึงแก่กรรม 21 เมษายน พ.ศ. 2546)
พ.ศ. 2480 (ค.ศ. 1937) - สมเด็จพระราชาธิบดีฮารัลด์ที่ 5 แห่งนอร์เวย์ พระประมุของค์ปัจจุบัน
พ.ศ. 2489 (ค.ศ. 1946)
ทีน ดาลี นักแสดงหญิงชาวอเมริกัน
แอลัน ริกแมน นักแสดงชาวอังกฤษ (ถึงแก่กรรม 14 มกราคม พ.ศ. 2559)
พ.ศ. 2495 (ค.ศ. 1952) - กฤษณา ไกรสินธุ์ เภสัชกรชาวไทย
พ.ศ. 2505 (ค.ศ. 1962) - ชัก พอลานิก นักข่าวอิสระและนักเขียนนวนิยายชาวอเมริกัน
พ.ศ. 2506 (ค.ศ. 1963) - วิลเลียม บอลด์วิน นักแสดงชาวอเมริกัน
พ.ศ. 2510 (ค.ศ. 1967) - นิสา วงศ์วัฒน์ นักแสดงหญิงชาวไทย (ถึงแก่กรรม 6 เมษายน พ.ศ. 2538)
พ.ศ. 2519 (ค.ศ. 1976)
ดอนัลด์ ซักโซ อดีตนักวอลเลย์บอลชายชาวอเมริกัน
ไมเคิล แมคอินทายร์ ตลก, นักเขียน และผู้ดำเนินรายการโทรทัศน์ชาวอังกฤษ
พ.ศ. 2521 (ค.ศ. 1978)
คิม ฮา-นึล นักแสดงชาวเกาหลีใต้
คุมเม็ล นานจิอานี นักแสดงตลก, นักแสดง, นักเขียนบท และพ็อดคาสเตอร์ชาวปากีสถาน-อเมริกัน
แกรี่ นักร้องเพลงแร็ปชาวเกาหลีใต้
พ.ศ. 2522 (ค.ศ. 1979)
เจนนิเฟอร์ เลิฟ ฮิววิต นักแสดงหญิงชาวอเมริกัน
ปัสกาล แช็งบงดา นักฟุตบอลชาวฝรั่งเศส
พ.ศ. 2523 (ค.ศ. 1980)
ลำยอง หนองหินห่าว นักร้องเพลงลูกทุ่งหญิงชาวไทย
สมเด็จพระราชาธิบดีจิกมี เคเซอร์ นัมเกล วังชุก แห่งภูฏาน พระประมุของค์ปัจจุบัน
พ.ศ. 2527 (ค.ศ. 1984) - เทเรซ่า เฮมเฮาเซอร์ นักร้อง/นางแบบชาวไทย
พ.ศ. 2528 (ค.ศ. 1985) - โยร์โกส ซามารัส นักฟุตบอลชาวกรีก
พ.ศ. 2530 (ค.ศ. 1987) - เอลเลน เพจ นักแสดงหญิงชาวแคนาดา
พ.ศ. 2532 (ค.ศ. 1989) - คอร์บิน บลู นักแสดง และนักร้องชาวอเมริกัน
พ.ศ. 2533 (ค.ศ. 1990) - ภัทรภณ โตอุ่น (รอน AF5) นักร้องชาวไทย
พ.ศ. 2534 (ค.ศ. 1991)
มาเตย์ พอดสตาเว็ค นักฟุตบอลอาชีพชาวสโลวาเกีย
ริยาฎ มะห์รัซ นักฟุตบอลชาวแอลจีเรีย
คิม ยงซอน นักร้องชาวเกาหลีใต้
พ.ศ. 2535 (ค.ศ. 1992)
ฟิล โจนส์ นักฟุตบอลชาวอังกฤษ
วรุฒ เมฆมุสิก นักฟุตบอลอาชีพชาวไทย
พ.ศ. 2536 (ค.ศ. 1993)
เดวี กลาสเซิน นักฟุตบอลชาวดัตช์
ฟาบรีซีโอ โรมาโน นักข่าวชาวอิตาลี
พ.ศ. 2537 (ค.ศ. 1994) - เวนดี้ ซน นักร้องชาวเกาหลีใต้
พ.ศ. 2538 (ค.ศ. 1995) - อี แท-ฮวาน นักแสดง นายแบบ และนักร้องชาวเกาหลีใต้
พ.ศ. 2539 (ค.ศ. 1996) - โซฟี เทอร์เนอร์ นักแสดงชาวอังกฤษ
พ.ศ. 2542  (ค.ศ. 1999) - เมธวิน โอภาสเอี่ยมขจร นักแสดงชาวไทย
วันถึงแก่กรรม

พ.ศ. 2219 (ค.ศ. 1677) - บารุค สปิโนซา นักปรัชญาชาวดัตช์ (เกิด 24 พฤศจิกายน พ.ศ. 2175)
พ.ศ. 2482 (ค.ศ. 1939) - ครูบาศรีวิชัย นักบุญแห่งล้านนา (เกิด 11 มิถุนายน พ.ศ. 2421)
พ.ศ. 2488 (ค.ศ. 1945) - เจ้าพงศ์ธาดา ณ ลำพูน ผู้สืบตระกูลเจ้าผู้ครองนครลำพูน (เกิด กรกฎาคม พ.ศ. 2449)
พ.ศ. 2539 (ค.ศ. 1996) - กำพล วัชรพล ผู้ก่อตั้งหนังสือพิมพ์ไทยรัฐ (เกิด 27 ธันวาคม พ.ศ. 2462)
พ.ศ. 2560 (ค.ศ. 2017) - เคนเนธ แอร์โรว์ นักเศรษฐศาสตร์ชาวอเมริกัน (เกิด 23 สิงหาคม พ.ศ. 2464)
วันสำคัญและวันหยุดเทศกาล

พ.ศ. 2551 (ค.ศ. 2008) - วันมาฆบูชา
วันภาษาแม่นานาชาติ (International Mother Language Day)
แหล่งข้อมูลอื่น

BBC: On This Day
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
วัดไทยลุมพินี

| วัดไทยลุมพินี |
| --- | --- |


นิกาย: เถรวาท มหานิกาย
พระประธาน: พระพุทธสุวรรณภูมิศิริโชค
ความพิเศษ: วัดไทยแห่งแรกในประเทศเนปาล
เวลาทำการ: ทุกวัน
จุดสนใจ: พระอุโบสถ
เว็บไซต์: http://www.watthailumbini-th.org/
 สถานีย่อยพระพุทธศาสนา
วัดไทยลุมพินี  (อังกฤษ: Royal Thai Monastery Lumbini Nepal) เป็นวัดไทยแห่งแรกในประเทศเนปาล ที่ตั้งอยู่ภายในปริมณฑลสังเวชนียสถานเขตลุมพินีวัน บริเวณสถานที่ประสูติของสมเด็จพระสัมมาสัมพุทธเจ้า ตั้งอยู่ทางตะวันตกของประเทศเนปาลใกล้กับชายแดนประเทศอินเดีย
อาณาเขตและที่ตั้ง

ตั้งอยู่ในเขตสวนลุมพินี ส่วนวัดนานาชาติทิศตะวันออก  ตำบลลุมมินเด อำเภอรูปันเดหิ  แคว้นลุมพินี เนปาล มีเนื้อที่ 20 ไร่ โดยทำสัญญาเช่ากับรัฐบาลเนปาล คราวละ 99 ปี เมื่อ่หมดสัญญาแล้วต่อได้อีกคราวละ 50 ปี
สิ่งก่อสร้าง

พระอุโบสถ
พระประธานในพระอุโลสถ พระพุทธสุวรรณภูมิศิริโชค บริษัทการบินไทยจำกัด เป็นเจ้าภาพสร้างถวาย ปางสมาธิ ทำด้วยหินหยก
กุฏิสงฆ์
หอสวดมนต์
โรงครัว
อาคารรับรองผู้แสวงบุญและสำนักงาน
เจ้าอาวาส

พระศรีโพธิวิเทศ (สุพจน์) ป.ธ.๙, ร.บ. ผู้ช่วยเจ้าอาวาสวัดมหาธาตุยุวราชรังสฤษฎิ์ กรุงเทพมหานคร ได้รับการแต่งตั้งเป็นเจ้าอาวาสวัดไทยลุมพินี เนปาล ในวันที่ 18 ตุลาคม 2560
แหล่งข้อมูลอื่น

เว็บไซต์ วัดไทยลุมพินี
Facebook page
แผนที่และภาพถ่ายทางอากาศของ วัดไทยลุมพินี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
27°28′51″N 83°16′42″E﻿ / ﻿27.480881°N 83.278363°E﻿ / 27.480881; 83.278363
ชาวคามี

คามี (อักษรโรมัน: Kami) เป็นกลุ่มชาติพันธุ์และภาษาศาสตร์ในภูมิภาคโมโรโกโร ประเทศแทนซาเนีย ใน ค.ศ. 2000 ประชากรคามีอยู่ที่ประมาณ 16,411 คน ชาวคามีส่วนใหญ่เป็นมุสลิม
ภาษาคามีเป็นภาษาบันตูที่มีความคล้ายคลึงกันทางคำศัพท์ที่สำคัญกับ Kutu, Kwere, Zaramo, Doe และ Luguru
สะบายดี 2 ไม่มีคำตอบจาก..ปากเซ

| สะบายดี 2 ไม่มีคำตอบจาก> .ปากเซ |
| --- | --- |

กำกับ: ศักดิ์ชาย ดีนาน
เขียนบท: ศักดิ์ชาย ดีนาน
อำนวยการสร้าง: ศักดิ์ชาย ดีนาน   อนุสอน สิริสักดา   ภาสกร นิ่มประทุม   พงษ์ศักดิ์ พงษ์นุเคราะห์ศิริ
นักแสดงนำ: เรย์ แม็คโดนัลด์   คำลี่ พิลาวง
กำกับภาพ: สิทธิพงษ์ กองทอง
ตัดต่อ: สุรศักดิ์ ปานกลิ่น
ดนตรีประกอบ: ไอโปอี้สตูดิโอ&ป๋วยP2WARSHIP
บริษัทผู้สร้าง: บริษัทเอสแอลฟิล์ม   สปาร์ต้า ฟิลม์   ลาวอาร์ตมีเดีย  
ผู้จัดจำหน่าย: พระนครฟิลม์
วันฉาย: 2 กันยายน พ.ศ. 2553
ประเทศ: ประเทศไทย
ภาษา: ภาษาไทย  ภาษาลาว
ก่อนหน้านี้: สบายดีหลวงพระบาง
ต่อจากนี้: สะบายดี วันวิวาห์
ข้อมูลจากสยามโซน
สะบายดี 2 ไม่มีคำตอบจาก..ปากเซ เป็นภาพยนตร์ออกฉายเมื่อวันที่ 2 กันยายน พ.ศ. 2553 ผลงานกำกับของ ศักดิ์ชาย ดีนาน เจ้าของผลงาน สบายดีหลวงพระบาง ที่ร่วมสร้างกับประเทศลาวในปี 2551 โดยในภาคนี้ได้ถ่ายทำที่ลาวอีกครั้ง และได้นักแสดงคือเรย์ แม็คโดนัลด์ ร่วมกับ คำลี่ พิลาวง นางเอกที่เคยร่วมงานใน สบายดีหลวงพระบาง
ภาพยนตร์เขียนบท กำกับและอำนวยการสร้างโดย ศักดิ์ชาย ดีนาน สร้างโดย บริษัทเอสแอลฟิล์ม โดยมี  ณัฐกูร มุทุกันต์ เป็นผู้อำนวยการสร้างฝ่ายบริหาร
เรื่องย่อ

ปอ (เร แม็คโดแนลด์) ผู้กำกับภาพยนตร์หนุ่มที่ล้มเหลวเรื่องความรักและการงาน ซึ่งกำลังจะตกอับ ปอจำใจเดินทางไปรับจ้างถ่ายภาพงานแต่งงาน ที่เมืองปากเซ
ในงานนั้น ปอได้รู้จักกับเพื่อนเจ้าสาวชื่อว่า สอนไพรวัลย์ (คำลี่ พิลาวง) ซึ่งเป็นแรงบันดาลใจทำให้ปอเขียนบทภาพยนตร์เรื่องใหม่ เล่าเรื่องของช่างภาพหนุ่มที่เข้าไปเมืองปากเซ แล้วหลงรักสาวลาว แต่ในความจริงดูเหมือนปอทำอะไรก็ยิ่งล้มเหลว และสอนก็มักจะเข้าใจผิดกับความหวังดีของปออยู่ตลอด เมื่อปอพบความจริงว่า แฟนของสาวเจ้าที่อยู่ฝรั่งเศสกำลังเข้ามาเที่ยวที่เมืองนี้ ก่อนวันจะกลับ ปอจึงหาโอกาส ในการที่จะบอกให้เธอเข้าใจในความรักของเขา
นักแสดง

เรย์ แม็คโดนัลด์ รับบท ปอ
คำลี่ พิลาวง รับบท สอนไพรวัลย์
เพลงประกอบ

เพลง ความรู้สึกบอก ขับร้องโดย วง Cells
เพลง หวาน ขับร้องโดย วง Cells
เพลง วันต่อวัน ขับร้องโดย พงษ์สิทธิ์ คำภีร์
แหล่งข้อมูลอื่น

เว็บไซต์อย่างเป็นทางการ เก็บถาวร 2011-02-07 ที่ เวย์แบ็กแมชชีน
สะบายดี 2 ไม่มีคำตอบจากปากเซ (2010) ที่สยามโซน
ปวีณา ชารีฟสกุล

| ปวีณา ชารีฟสกุล |
| --- | --- |
เกิด: 21 มกราคม พ.ศ. 2509 (59 ปี)
อาชีพ: นักแสดง นักร้อง พิธีกร
สังกัด: เอสพี ศุภมิตร
สุพรรณหงส์: นักแสดงนำหญิงนำดีเด่น – เวลาในขวดแก้ว (2534)
ชมรมวิจารณ์บันเทิง: นักแสดงนำฝ่ายหญิงยอดเยี่ยม – เวลาในขวดแก้ว (2534)
ThaiFilmDb
ปวีณา ชารีฟสกุล (เกิด 21 มกราคม พ.ศ. 2509) ชื่อเล่น เจี๊ยบ เป็นนักร้องและนักแสดงหญิงชาวไทย มีชื่อเสียงจากบทป้อม ในภาพยนตร์เรื่อง เวลาในขวดแก้ว (2534) ได้รับรางวัลสุพรรณหงส์ สาขานักแสดงหญิงดีเด่นจากภาพยนตร์เรื่องดังกล่าว
ประวัติ

ปวีณาเป็นบุตรของชูศักดิ์ ชารีฟ และวิลาวัณย์ พูลเสรี บิดามีเชื้อสายอินเดีย, ปากีสถาน และจีน ส่วนมารดาเป็นชาวไทยเชื้อสายมอญ ต่อมาบิดามารดาแยกทางกันขณะเธออายุเพียง 2-3 ปี และมารดาสมรสใหม่จึงมีน้องต่างบิดาอีกสามคน จบการศึกษาจากโรงเรียนมักกะสันพิทยา จากนั้นศึกษาสายวิจิตรศิลป์ที่โรงเรียนอาชีวศิลปศึกษา และภายหลังจบการศึกษาระดับปริญญาตรี จาก มหาวิทยาลัยราชภัฏสวนสุนันทา
เมื่ออายุประมาณ 15 ปี ปวีณา เริ่มเข้าวงการบันเทิงด้วยการชักชวนให้แคสงานโฆษณา  หลังจากมีผลงานโฆษณาอยู่หลายชิ้น วันนึงเธอได้มีโอกาสเข้าไปแคสงานที่บริษัทกันตนา และไปเข้าตาพิธีกรรายการ เกมโชว์ ในรายการ เอาไปเลย ดำเนินรายการโดยไตรภพ ลิมปพัทธ์ ซึ่งไตรภพเห็นว่ามีหน่วยก้านดีจึงชักชวนมาเป็นผู้ช่วยพิธีกร แต่ทำได้เพียงเดือนกว่ากันตนาก็ชักชวนเธอไปเล่นละคร แสดงเรื่องแรกคือ แม่น้ำ และแสดงอีกหลายเรื่องเช่นเรื่อง ลูกแม่ ต่อจากนั้นอิทธิ พลางกูรชักชวนเธอทำผลงานเพลง ออกผลงานชุด นัดกันแล้ว และ นี่แหละตัวฉัน กับค่ายครีเอเทีย ได้รับการตอบรับพอสมควร ในเวลาต่อมาค่ายเพลงที่เธอสังกัดอยู่ก็ประสบปัญหาจึงปิดตัวไป ทำให้เธอต้องหยุดผลงานเพลงเช่นเดียวกัน ต่อมาเธอโอนไปสังกัด เอสพี ศุภมิตร และออกผลงานอัลบั้มชุด ไม่ใช่ของเล่น ที่มียอดขายกว่าแสนตลับ  ส่วนด้านการแสดง เธอได้รับบทบาทที่หลากหลายทั้งบทนำ และบทรอง
แต่ความสำเร็จในอาชีพการแสดงของเธอนั้นมาถึงเมื่อเธอได้รับการเสนอเข้าชิงในสาขาดาราประกอบฝ่ายหญิง ทั้งจากงานตุ๊กตาทองและงานภาพยนตร์แห่งชาติ จากผลงานการแสดงเรื่อง คนทรงเจ้า และต่อมาเธอก็ได้รับรางวัลด้านการแสดงสาขานางเอกนำดีเด่น จากงานภาพยนตร์แห่งชาติครั้งที่ 1 และ ได้รับรางวัลแสดงนำฝ่ายหญิงยอดเยี่ยม จากรางวัลชมรมวิจารณ์บันเทิง จากภาพยนตร์ เวลาในขวดแก้ว ในปีเดียวกันได้เข้าชิงรางวัลนักแสดงสมทบหญิงยอดเยี่ยมจากเรื่อง คือฉัน...
ผลงานแสดงในยุคหลังเธอยังแสดงใน ตำนานสมเด็จพระนเรศวรมหาราช และภาพยนตร์ ลองของ 2
ผลงานภาพยนตร์

| ปี | เรื่อง | รับบท |
| --- | --- | --- |
| 2530 | คู่สร้างคู่สม |  |
| 2533 | คนทรงเจ้า | กาหลง |
| 2533 | อะไรกันจ๊ะ |  |
| 2533 | คือฉัน | มิน |
| 2533 | ส.อ.ว.ห้อง 2 รุ่น 44 | ลินดา |
| 2534 | เวลาในขวดแก้ว | ป้อม |
| 2535 | ผู้ใหญ่หลี พ่อหนูหล่อ | หนูหล่อ |
| 2535 | เท่ ส้ม อ๋อง | อ๋อง ละอองทราย |
| 2535 | ขอความรักบ้างได้ไหม | เรณู |
| 2536 | มือปืน 2 สาละวิน | กานดา |
| 2540 | ถนนนี้หัวใจข้าจอง | ลดาวัลย์ |
| 2550 | ตำนานสมเด็จพระนเรศวรมหาราช ภาค ๑ องค์ประกันหงสา | พระวิสุทธิกษัตรีย์ |
| 2550 | ตำนานสมเด็จพระนเรศวรมหาราช ภาค ๒ ประกาศอิสรภาพ | พระวิสุทธิกษัตรีย์ |
| 2551 | ลองของ 2 | เดือน |
| 2554 | ตำนานสมเด็จพระนเรศวรมหาราช ภาค ๓ ยุทธนาวี | พระวิสุทธิกษัตรีย์ |
| 2554 | ตำนานสมเด็จพระนเรศวรมหาราช ภาค ๔ ศึกนันทบุเรง | พระวิสุทธิกษัตรีย์ |
| 2555 | Together วันที่รัก |  |
| 2557 | ตำนานสมเด็จพระนเรศวรมหาราช ภาค ๕ ยุทธหัตถี | พระวิสุทธิกษัตรีย์ |
| 2560 | กัดกระชากเกรียน | แม่ |
ละครเวที

ทวิภพ (2554) รับบท มาลิดา
ละครโทรทัศน์ > อัลบั้ม

นัดกันแล้ว (2530)
รายชื่อเพลง
A
1. นัดกันแล้ว
2. สาวน้อยพายเรือ
3. จำกันได้ไหม
4. คิดถึงบ้าน
5. ดารา
6. นัดกันแล้ว (ดนตรี)
B
1. ความฝัน
2. ใช่ไหม
3. นกกระจอก
4. สะพานสายรุ้ง
5. บางเวลา
6. บทเพลง
นี่แหละตัวฉัน (2531)
รายชื่อเพลง
A
1. นี่แหละตัวฉัน
2. รักแท้
3. เผลอไปหน่อย
4. สักวันหนึ่ง
5. เลิกไปเลย
B
1. ฉันเป็นสาวแล้ว
2. ใครกันนะ
3. รักต้องรอ
4. ไอศครีมละลาย
5. ทำใจอยู่แล้ว
6. นี่แหละตัวฉัน (โฟล์ค)
ไม่ใช่ของเล่น (2534)
รายชื่อเพลง
A
1. เอาไงก็เอา
2. ขอเป็นฝ่ายไป
3. เปิดอกคุยกัน
4. ลืมไปเลย
5. ให้มันรู้
B
1. ไม่ขอเป็นรอง
2. น้ำมันน้ำใจ
3. โอเว่อร์เกินไป
4. ถามจริงจริง
5. เพื่อน
ร้องเพลงนำละคร "บ่วง"(2535)
ละครโทรทัศน์ > มิวสิควีดีโอ

เพลง ในหลวงของแผ่นดิน - รวมศิลปิน Exact & GMM Grammy (2554)
ละครโทรทัศน์ > ละครเวที

| พ> ศ. | ชื่อเรื่อง | บทบาท |
| --- | --- | --- |
| 2554 | ทวิภพ เดอะมิวสิคัล | มาลิดา |